Omai

Omai (egentlig Mai, født omkring 1753, død 1784) var en polynesier fra øya Raiatea. Han deltok som tolk og kjentmann i James Cooks sjøferd fra Polynesia og til Europa. Omai tilbrakte to år i Storbritannia og var en av de første fra Polynesia som besøkte et europeisk land. I 1777 vendte han tilbake til Selskapsøyene.

mini|Omai portrettert sammen med Joseph Banks og Daniel Solander av maleren William Parry. Bildet tilhører National Portrait Gallery
Omai vokste opp på Raiatea, men flyktet rundt 1763 til Tahiti etter at folk fra Bora Bora hadde invadert hans hjemøy. På Tahiti var han blant dem som i 1767 ble skadet da befolkningen på land ble beskutt av det britiske skipet HMS «Dolphin» og kaptein Samuel Wallis.Cook & Omai. The Cult of The South Seas, katalog fra National Library of Australia, 2001, s. 2.

I 1773 ble han med HMS «Adventure», et av skipene i Cooks andre ekspedisjon til Stillehavet, på reisen tilbake til Storbritannia. Den 14. juli 1774 kom han til Portsmouth.«A Nobel Savage in London», Cook & Omai. The Cult of The South Seas, nettutstilling fra National Library of Australia. Han ble introdusert for medlemmer av den britiske eliten og for kong Georg III av Storbritannia, som ga ham bosted og midler til å bo i London. Fascinasjonen for den eksotiske Omai medførte bred interesse og omtale i samtiden. Han ble portrettert av ledende kunstnere og det ble satt opp teaterforestillinger om ham.«Omai the noble savage» , nettstedet Captain James Cook (1728-1779).

I 1776 ble Omai med Cook på hans tredje store sjøreise og året etter vendte han hjem til Tahiti. Han tok med seg mange gjenstander fra Europa.«Omai (ca. 1753-1784)», i Robert D. Craig: Historical Dictionary of Polynesia, 3. utgave, Lanham: Scarecrowe Press, 2011, s. 195–196. Omai ble installert i et hus bygd for ham i Huaheine.Cook & Omai. The Cult of The South Seas, katalog fra National Library of Australia, 2001, s. 32.

 Referanser 

 Kilder 
 Cook & Omai. The Cult of The South Seas, katalog fra National Library of Australia, 2001
 Cook & Omai. The Cult of The South Seas, nettutstilling fra National Library of Australia
 «Omai (ca. 1753-1784)», i Robert D. Craig: Historical Dictionary of Polynesia, 3. utgave, Lanham: Scarecrowe Press, 2011, s. 195–196
 «Omai the noble savage» , Captain James Cook (1728-1779)

Kategori:Oppdagelsesreisende
Kategori:Fødsler i 1753
Kategori:Dødsfall i 1784